ΚΑΝΟΝΙΣΜΟΣ (ΕΚ) αριθ. 2511/96 ΤΗΣ ΕΠΙΤΡΟΠΗΣ της 23ης Δεκεμβρίου 1996 για τον καθορισμό, για το έτος 1997, ορισμένων λεπτομερειών εφαρμογής της δασμολογικής ποσόστωσης ζώντων βοοειδών, βάρους 160 έως 300 χιλιογράμμων, καταγωγής ορισμένων τρίτων χωρών

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

τον κανονισμό (ΕΚ) αριθ. 3066/95 του Συμβουλίου, της 22ας Δεκεμβρίου 1995, για τη θέσπιση ορισμένων παραχωρήσεων υπό τη μορφή κοινοτικών δασμολογικών ποσοστώσεων για ορισμένα γεωργικά προϊόντα και για την πρόβλεψη αυτόνομης και μεταβατικής προσαρμογής ορισμένων γεωργικών παραχωρήσεων, που προβλέπονται από τις ευρωπαϊκές συμφωνίες ώστε να λαμβάνουν υπόψη τη συμφωνία για τη γεωργία που συνήφθη στα πλαίσια των πολυμερών διαπραγματεύσεων του Γύρου της Ουρουγουάης (1), όπως τροποποιήθηκε τελευταία από τον κανονισμό (ΕΚ) αριθ. 2490/96 του Συμβουλίου (2), και ιδίως το άρθρο 8,

τον κανονισμό (ΕΚ) αριθ. 1926/96 του Συμβουλίου, της 7ης Οκτωβρίου 1996, για τη θέσπιση ορισμένων παραχωρήσεων υπό μορφή κοινοτικών δασμολογικών ποσοστώσεων για ορισμένα γεωργικά προϊόντα και για την αυτόνομη και μεταβατική προσαρμογή ορισμένων παραχωρήσεων που αφορούν γεωργικά προϊόντα και προβλέπονται στις συμφωνίες ελευθέρων συναλλαγών και εμπορικών θεμάτων με την Εσθονία, τη Λετονία και τη Λιθουανία, ώστε να τηρηθεί η συμφωνία περί γεωργίας η οποία συνήφθη κατά τις πολυμερείς εμπορικές διαπραγματεύσεις του Γύρου της Ουρουγουάης (3), και ιδίως το άρθρο 5,

Εκτιμώντας:

ότι οι κανονισμοί του κανονισμού (ΕΚ) αριθ. 3066/95 και (ΕΚ) αριθ. 1926/96 προβλέπουν για το έτος 1997, το άνοιγμα δασμολογικής ποσόστωσης 153 000 ζώντων βοοειδών βάρους 160 έως 300 χιλιογράμμων καταγωγής Ουγγαρίας, Πολωνίας, Δημοκρατίας της Τσεχίας, Σλοβακίας, Ρουμανίας, Βουλγαρίας, Εσθονίας, Λετονίας και Λιθουανίας, με μείωση δασμών κατά 80 % 7 ότι πρέπει να θεσπισθούν μέτρα διαχείρισης που αφορούν τις εισαγωγές των ζώων αυτών 7

ότι, για να αποφευχθούν οι κερδοσκοπικές ενέργειες, πρέπει η διαθέσιμη ποσότητα να διατεθεί στους επιχειρηματίες εκείνους που μπορούν να αποδείξουν τον επαγγελματισμό τους και που εμπορεύονται ποσότητες ενός ορισμένου μεγέθους με τρίτες χώρες 7 ότι, γι'αυτό το λόγο, ενδείκνυται, για να εξασφαλιστεί η αποτελεσματική διαχείριση, να απαιτείται από τους ενδιαφερόμενους επιχειρηματίες να έχουν εξαγάγει ή/και εισαγάγει 50 ζώα κατά τη διάρκεια του έτους 1996 7 ότι μία παρτίδα 50 ζώων αποτελεί, καταρχήν, σύνηθες φορτίο και η πείρα δείχνει ότι η πώληση ή η αγορά μιας μόνο παρτίδας αποτελεί την ελάχιστη απαίτηση για να μπορεί μια συναλλαγή να θεωρηθεί πραγματική και βιώσιμη 7

ότι, για να διασφαλιστεί ο κανονικός ρυθμός των εισαγωγών των ποσοτήτων που καθορίζονται για το έτος 1997, είναι σκόπιμη η κλιμάκωση της έκδοσης των πιστοποιητικών σε διάφορες περιόδους του 1997 7

ότι πρέπει να προβλεφθεί ότι η διαχείριση του εν λόγω καθεστώτος πραγματοποιείται μέσω πιστοποιητικών εισαγωγής 7 ότι, για το σκοπό αυτό, πρέπει να προβλεφθούν, ιδίως, οι λεπτομέρειες υποβολής των αιτήσεων, καθώς και τα στοιχεία που πρέπει να αναφέρονται στις αιτήσεις και τα πιστοποιητικά, ενδεχομένως κατά παρέκκλιση ορισμένων διατάξεων του κανονισμού (ΕΟΚ) αριθ. 3719/88 της Επιτροπής, της 16ης Νοεμβρίου 1988, για λεπτομέρειες εφαρμογής του καθεστώτος των πιστοποιητικών εισαγωγής, εξαγωγής και προκαθορισμού για τα γεωργικά προϊόντα (4), όπως τροποποιήθηκε τελευταία από τον κανονισμό (ΕΚ) αριθ. 2402/96 (5), και από τον κανονισμό (ΕΚ) αριθ. 1445/95 της Επιτροπής, της 26ης Ιουνίου 1995, για τις λεπτομέρειες εφαρμογής του καθεστώτος των πιστοποιητικών εξαγωγής στον τομέα του βοείου κρέατος και για την κατάργηση του κανονισμού (ΕΟΚ) αριθ. 2377/80 (6), όπως τροποποιήθηκε τελευταία από τον κανονισμό (ΕΚ) αριθ. 2051/96 (7) 7 ότι πρέπει, εξάλλου, να προβλεφθεί ότι τα πιστοποιητικά εκδίδονται μετά από χρονική προθεσμία για την εξέτασή τους και μέσω, ενδεχομένως, της εφαρμογής ενιαίου ποσοστού μείωσης 7

ότι η επιτροπή διαχείρισης βοείου κρέατος δεν εξέδωσε γνώμη στην προθεσμία που όρισε ο πρόεδρός της,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

1. Στο πλαίσιο των δασμολογικών ποσοστώσεων που προβλέπονται στους κανονισμούς (ΕΚ) αριθ. 3066/95 και (ΕΚ) αριθ. 1926/96 δύνανται να εισαχθούν, κατά το έτος 1997, σύμφωνα με τις διατάξεις του παρόντος κανονισμού, 153 000 κεφαλές ζώντων βοοειδών που υπάγονται στους κωδικούς ΣΟ 0102 90 41 ή 0102 90 49, καταγωγής τρίτων χωρών που αναφέρονται στο παράρτημα ΙΙ.

2. Για τα εν λόγω ζώα οι δασμοί κατ' αξίαν και τα ειδικά ποσά δασμών που καθορίζονται στο (ΚΔ) μειώνονται κατά 80 %.

Άρθρο 2

1. Για να χορηγηθεί η ποσόστωση που προβλέπεται στο άρθρο 1, ο αιτών πρέπει να είναι φυσικό ή νομικό πρόσωπο το οποίο, κατά τη στιγμή της υποβολής της αίτησης πρέπει να αποδείξει κατά τρόπο που ικανοποιεί τις αρμόδιες αρχές του ενδιαφερόμενου κράτους μέλους ότι εισήγαγε ή/και εξήγαγε κατά το έτος 1996, τουλάχιστον 50 ζώα που υπάγονται στον κωδικό ΣΟ 0102 90 7 ο αιτών πρέπει να είναι εγγεγραμμένος σε εθνικό μητρώο ΦΠΑ 7

2. Οι αποδείξεις εισαγωγής και εξαγωγής χορηγούνται αποκλειστικά με τη βοήθεια τελωνειακών εγγράφων για θέση σε ελεύθερη κυκλοφορία ή του εγγράφου εξαγωγής τα οποία θεωρούνται κατάλληλα από τις τελωνειακές αρχές.

Τα κράτη μέλη δύνανται να αποδεχθούν αντίγραφο του ανωτέρω εγγράφου δεόντως πιστοποιημένου από την εκδίδουσα αρχή εάν ο αιτών δύναται να αποδείξει, προς ικανοποίηση της αρμόδιας αρχής ότι του ήταν αδύνατο να λάβει τα πρωτότυπα έγγραφα.

Άρθρο 3

1. Η αίτηση δικαιωμάτων εισαγωγής μπορεί να υποβάλλεται μόνο στο κράτος μέλος στο οποίο είναι εγγεγραμμένος ο αιτών.

2. Η αίτηση δικαιωμάτων εισαγωγής:

- πρέπει να αφορά ποσότητα ίση ή μεγαλύτερη από 50 κεφαλές

και

- δεν μπορεί να αφορά ποσότητα μεγαλύτερη από το 10 % της διαθέσιμης ποσότητας.

Σε περίπτωση που μια αίτηση υπερβαίνει αυτήν την ποσότητα, λαμβάνεται υπόψη μόνο εντός του ορίου της εν λόγω ποσότητας.

Άρθρο 4

1. Οι αιτήσεις δικαιωμάτων εισαγωγής μπορούν να κατατεθούν μόνο από τις 17 έως τις 24 Ιανουαρίου 1997.

2. Σε περίπτωση υποβολής από τον ίδιο ενδιαφερόμενο περισσοτέρων της μιας αιτήσεων, δεν γίνεται αποδεκτή καμία αίτησή του.

3. Τα κράτη μέλη κοινοποιούν στην Επιτροπή στις 6 Φεβρουαρίου 1997 το αργότερο τις υποβληθείσες αιτήσεις. Η ανακοίνωση αυτή περιλαμβάνει τον κατάλογο των αιτούντων και τις αιτούμενες ποσότητες.

Όλες οι ανακοινώσεις συμπεριλαμβανομένων και των ανακοινώσεων «μηδέν» πραγματοποιούνται με τέλεξ ή με τέλεφαξ και, στην περίπτωση κατάθεσης των αιτήσεων, χρησιμοποιείται το έντυπο που περιλαμβάνεται στο παράρτημα του παρόντος κανονισμού.

Άρθρο 5

1. Η Επιτροπή αποφασίζει σε ποιό βαθμό μπορεί να δοθεί συνέχεια στις αιτήσεις πιστοποιητικών. Εάν οι ποσότητες για τις οποίες ζητήθηκαν πιστοποιητικά υπερβαίνουν τις διαθέσιμες ποσότητες η Επιτροπή καθορίζει ενιαίο ποσοστό μείωσης των αιτούμενων ποσοτήτων.

2. Όσον αφορά τις αιτήσεις που αναφέρονται στο άρθρο 4, εάν οι ποσότητες τις οποίες αφορούν οι αιτήσεις υπερβαίνουν τις διαθέσιμες ποσότητες, η Επιτροπή καθορίζει ενιαίο ποσοστό μείωσης των αιτούμενων ποσοτήτων.

Εάν η μείωση που αναφέρεται στο πρώτο εδάφιο οδηγεί σε ποσότητα, μικρότερη από 50 κεφάλια ανά αίτηση, η χορήγηση πραγματοποιείται με κλήρωση ανά παρτίδα 50 κεφαλιών από τα σχετικά κράτη μέλη. Στην περίπτωση κατά την οποία υπάρχει υπόλοιπη ποσότητα τουλάχιστον 50 κεφαλιών, μία μόνο παρτίδα αφορά την εν λόγω ποσότητα.

Άρθρο 6

1. Η εισαγωγή των ποσοτήτων που χορηγούνται σύμφωνα με το άρθρο 5 εξαρτάται από την υποβολή πιστοποιητικού εισαγωγής.

2. Η αίτηση πιστοποιητικού μπορεί να υποβάλλεται μόνο στο κράτος μέλος στο οποίο έχει υποβληθεί η αίτηση δικαιώματος εισαγωγής.

3. Η αίτηση του πιστοποιητικού εισαγωγής και το πιστοποιητικό φέρουν τις ακόλουθες μνείες:

α) στη θέση 8, την ένδειξη των χωρών που αναφέρονται στο παράρτημα. Το πιστοποιητικό συνεπάγεται την υποχρέωση να πραγματοποιηθεί η εισαγωγή από μία ή περισσότερες από τις αναφερόμενες χώρες 7

β) στη θέση 20, τουλάχιστον μία από τις ακόλουθες ενδείξεις:

Reglamento (CE) n° 2511/96

Forordning (EF) nr. 2511/96

Verordnung (EG) Nr. 2511/96

Κανονισμός (ΕΚ) αριθ. 2511/96

Regulation (EC) No 2511/96

Rθglement (CE) n° 2511/96

Regolamento (CE) n. 2511/96

Verordening (EG) nr. 2511/96

Regulamento (CE) nΊ 2511/96

Asetus (EY) N:o 2511/96

Fφrordning (EG) nr 2511/96.

4. Τα πιστοποιητικά εκδίδονται κατόπιν αιτήσεως του εμπόρου έως τις 30 Ιουνίου 1997 για 50 % κατά μέγιστο όριο των χορηγουμένων δικαιωμάτων εισαγωγής. Τα πιστοποιητικά εισαγωγής που αφορούν τον υπόλοιπο αριθμό κεφαλιών εκδίδονται από την 1η Ιουλίου 1997.

5. Τα πιστοποιητικά εισαγωγής που καθορίζονται σύμφωνα με τον παρόντα κανονισμό ισχύουν για περίοδο 90 ημερών από την ημερομηνία της εκδόσεώς τους. Ωστόσο, κανένα πιστοποιητικό δεν ισχύει μετά τις 31 Δεκεμβρίου 1997.

6. Τα εκδιδόμενα πιστοποιητικά ισχύουν σε ολόκληρη την Κοινότητα.

7. Το άρθρο 8 παράγραφος 4 του κανονισμού (ΕΟΚ) αριθ. 3719/88 δεν εφαρμόζεται.

Άρθρο 7

Τα ζώα θα επωφελούνται των διατάξεων του άρθρου 1 μετά από προσκόμιση πιστοποιητικού κυκλοφορίας EUR.1 το οποίο εκδίδεται από τη χώρα εξαγωγής, σύμφωνα με τις διατάξεις του πρωτοκόλλου αριθ. 4 που προσαρτάται στις ευρωπαϊκές συμφωνίες, και του πρωτοκόλλου αριθ. 3 που προσαρτάται στις συμφωνίες και αφορά την ελευθέρωση των συναλλαγών.

Άρθρο 8

1. Κάθε ζώο που εισάγεται στο πλαίσιο του καθεστώτος που αναφέρεται στο άρθρο 1, αναγνωρίζεται:

- είτε από μια ανεξίτηλη δερματοστιξία,

- από ένα επίσημο ή επισήμως αναγνωρισμένο αναγνωριστικό ενώτιο το οποίο τίθεται σε ένα τουλαχιστον αυτί του ζώου.

2. Αυτή η δερματοστιξία και το ενώτιο έχουν κατασκευαστεί έτσι ώστε να επιτρέπουν, με την καταγραφή τους κατά τη θέση σε ελεύθερη κυκλοφορία, τη διαπίστωση της ημερομηνίας θέσης σε ελεύθερη κυκλοφορία και της ταυτότητας του εισαγωγέα.

Άρθρο 9

Τουλάχιστον τρεις εβδομάδες μετά την εισαγωγή των ζώων που αναφέρονται στον παρόντα κανονισμό, ο εισαγωγέας πληροφορεί την αρμόδια αρχή, η οποία εξέδωσε το πιστοποιητικό εισαγωγής, σχετικά με τον αριθμό και την καταγωγή των εισαγομένων ζώων. Η εν λόγω αρχή διαβιβάζει τις εν λόγω πληροφορίες στην Επιτροπή στην αρχή κάθε μηνός.

Άρθρο 10

1. Κατά την υποβολή αίτησης πιστοποιητικού εισαγωγής, ο εισαγωγέας συνιστά εγγύηση σχετικά με το πιστοποιητικό εισαγωγής 3 Ecu ανά κεφαλή, που προβλέπεται στο άρθρο 4 του κανονισμού (ΕΚ) αριθ. 1445/95 και εγγύηση σχετικά με την πληροφορία που αναφέρεται στο άρθρο 9 του παρόντος κανονισμού 1 Ecu ανά κεφαλή.

2. Η εγγύηση σχετικά με την πληροφορία αποδεσμεύεται εάν η πληροφορία μεταβιβάζεται στην αρμόδια αρχή εντός της προθεσμίας που αναφέρεται στο άρθρο 9, για τα ζώα που καλύπτονται από την εν λόγω πληροφορία. Σε αντίθετη περίπτωση, η εγγύηση παραμένει κτηθείσα. Η απόφαση σχετικά με την αποδέσμευση της εν λόγω εγγύησης λαμβάνεται συγχρόνως με την απόφαση σχετικά με την αποδέσμευση της εγγύησης που αφορά το πιστοποιητικό.

Άρθρο 11

Με την επιφύλαξη των διατάξεων του παρόντος κανονισμού, εφαρμόζονται οι διατάξεις των κανονισμών (ΕΟΚ) αριθ. 3719/88 και (ΕΚ) αριθ. 1445/95.

Άρθρο 12

Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.

Εφαρμόζεται από την 1η Ιανουαρίου 1997.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 23 Δεκεμβρίου 1996.

Για την Επιτροπή

Franz FISCHLER

Μέλος της Επιτροπής

(1) ΕΕ αριθ. L 328 της 30. 12. 1995, σ. 31.

(2) ΕΕ αριθ. L 338 της 28. 12. 1996, σ. 13.

(3) ΕΕ αριθ. L 254 της 8. 10. 1996, σ. 1.

(4) ΕΕ αριθ. L 331 της 2. 12. 1988, σ. 1.

(5) ΕΕ αριθ. L 327 της 18. 12. 1996, σ. 14.

(6) ΕΕ αριθ. L 143 της 27. 6. 1995, σ. 35.

(7) ΕΕ αριθ. L 274 της 26. 10. 1996, σ. 18.

ΠΑΡΑΡΤΗΜΑ Ι

>ΑΡΧΗ ΓΡΑΦΗΚΟΥ>

Τέλεφαξ αριθ. ΕΚ: (32-2) 296 60 27

Εφαρμογή του κανονισμού (ΕΚ) αριθ. 2511/96

ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ ΓΔ VI/Δ.2 - ΤΟΜΕΑΣ ΒΟΕΙΟΥ ΚΡΕΑΤΟΣ

ΑΙΤΗΣΗ ΔΙΚΑΙΩΜΑΤΩΝ ΕΙΣΑΓΩΓΗΣ

>ΤΕΛΟΣ ΓΡΑΦΗΚΟΥ>

ΠΑΡΑΡΤΗΜΑ ΙΙ

Κατάλογος τρίτων χωρών

- Ουγγαρία

- Πολωνία

- Δημοκρατία της Τσεχίας

- Σλοβακία

- Ρουμανία

- Βουλγαρία

- Λιθουανία

- Λετονία

- Εσθονία